**LIETUVOS RESPUBLIKOS
GYVENTOJŲ REGISTRO ĮSTATYMO 4, 9, 11 STRAIPSNIŲ PAKEITIMO IR PAPILDYMO
ĮSTATYMAS**

2006 m. gegužės 25 d. Nr. X-623

Vilnius

(Žin., 1992, Nr. ; 1999, Nr. ; 2004, Nr. )

**1 straipsnis. 4 straipsnio 10 dalies pakeitimas**

Pakeisti 4 straipsnio 10 dalį ir ją išdėstyti taip:

„10. Duomenų gavėjai – juridiniai asmenys, jų filialai ir atstovybės, fiziniai asmenys, kuriems teikiami registro duomenys apie asmenį arba duomenys suvestinėje šio įstatymo ir registro nuostatų nustatyta tvarka.“

**2 straipsnis. 9 straipsnio pakeitimas ir papildymas**

1. 9 straipsnio 1 dalies 12 punkte išbraukti žodžius „kaupiami tik asmeniui davus sutikimą ją įrašyti asmens dokumente ir“ ir šią dalį išdėstyti taip:

„12) tautybė (duomenys apie tautybę iš registro teikiami tik Lietuvos Respublikos asmens duomenų teisinės apsaugos įstatymo nustatyta tvarka);“.

2. Papildyti 9 straipsnio 1 dalį šiais 13-15 punktais:

„13) veido atvaizdas;

14) pirštų atspaudai;

15) parašas.“

3. 9 straipsnio 2 dalyje vietoj skaičių „7-12“ įrašyti skaičius „7-15“, po žodžių „visi šio straipsnio“ įrašyti skaičių ir žodį „1 dalies“ ir šią dalį išdėstyti taip:

„2. Duomenys apie asmenis be pilietybės ir kitų valstybių piliečius, neturinčius leidimo nuolat gyventi Lietuvos Respublikoje, nurodyti šio straipsnio 1 dalyje, į registrą įrašomi, jeigu jie pagrįsti Lietuvos Respublikoje galiojančiais dokumentais; šio straipsnio 1 dalies 7-15 punktuose nurodyti duomenys nėra privalomi ir gali būti įrašyti į registrą, jeigu dokumentais yra pagrįsti visi šio straipsnio 1 dalies 1-6 punktuose nurodyti duomenys.“

4. Papildyti 9 straipsnį nauja 3 dalimi:

„3. Šio įstatymo 9 straipsnio 1 dalies 13-15 punktuose nurodyti duomenys gali būti teikiami tik teisėtvarkos bei asmens tapatybę patvirtinančius dokumentus išduodančioms institucijoms.“

5. Buvusias 9 straipsnio 3 ir 4 dalis laikyti atitinkamai 4 ir 5 dalimis.

**3 straipsnis. 11 straipsnio 4 dalies pakeitimas**

Pakeisti 11 straipsnio 4 dalį ir ją išdėstyti taip:

„4. Registro duomenys teikiami už atlyginimą, išskyrus Lietuvos Respublikos valstybės registrų įstatymo nustatytus atvejus. Atlyginimo dydį ir mokėjimo tvarką nustato Vyriausybė.“

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS VALDAS ADAMKUS